CELEX: 22009D0069
Language: mt
Date: 2009-05-29 00:00:00
Title: Deċiżjoni tal-Kumitat Konġunt taż-ŻEE Nru 69/2009 tad- 29 ta' Mejju 2009 li temenda l-Anness XIII (Trasport) tal-Ftehim dwar iż-ŻEE

3.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 232/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 69/2009
      tad-29 ta' Mejju 2009
      li temenda l-Anness XIII (Trasport) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 50/2009 tas-24 ta' April 2009 (1).
               
            
                  (2)
               
               
                  Ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (2) għandu jiġi inkorporat fil-Ftehim.
               
            
                  (3)
               
               
                  Il-lokalità ġeografika speċifika u d-densità baxxa tal-popolazzjoni tal-Iżlanda, kif ukoll l-għamla tal-flotta tal-ajruplani li jservu r-rotot domestiċi fl-Iżlanda, jeħtieġu li r-Regolament (KE) Nru 300/2008 ma jkunx applikabbli għas-servizzi domestiċi tal-ajru fit-territorju tal-Iżlanda. Il-miżuri tas-sigurtà nazzjonali applikabbli għas-serviżżi domestiċi tal-ajru fl-Iżlanda jipprovdu livell adekwat ta' protezzjoni.
               
            
                  (4)
               
               
                  In vista tas-sitwazzjoni speċifika ta’ Liechtenstein li tirriżulta mill-effet miġmugħ ta’ territorju ferm żgħir, struttura ġeoġrafika speċifika, kif ukoll mill-fatt li l-ammont totali tat-traffiku tal-ajru f’Liechtenstein huwa ferm limitat, li l-ebda servizzi regolari internazzjonali tal-arju lejn u minn Liechtenstein ma huma disponibbli u li l-infrastruttura tal-avjazzjoni ċivili f’Liechtenstein tikkonsisti biss minn heliport wieħed, dan ir-Regolament m'għandux ikunu applikabbli għall-infrastruttura tal-avjazzjoni ċivili eżistenti fit-territorju ta’ Liechtenstein.
               
            
                  (5)
               
               
                  Ir-Regolament (KE) Nru 300/2008 iħassar ir-Regolament (KE) Nru 2320/2002 tal-Parlament Ewropew u tal-Kunsill (3), li jinsab inkorporat fil-Ftehim u li konsegwentement għandu jitħassar taħt dan il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XIII għall-Ftehim għandu jiġi emendat kif ġej:
      
                  1.
               
               
                  It-test ta' punt 66h (ir-Regolament (KE) Nru 2320/2002 tal-Parlament Ewropew u tal-Kunsill) għandu jiġi mibdul b’dan li ġej:
                  “32008 R 0300: Ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (ĠU L 97, 9.4.2008, p. 72).
                  Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:
                  
                              (a)
                           
                           
                              L-Artikolu 7 m'għandux japplika fir-rigward tal-Istati EFTA.
                           
                        
                              (b)
                           
                           
                              Kull meta l-Komunità tinnegozja ma’ pajjiż terz abbażi tal-Artikolu 20 sabiex tikkonkludi ftehim biex iġġib 'il quddiem l-għan ta' ‘sigurtà f'pass wieħed’, hija għandha timpenja ruħha biex tikseb għall-Istati EFTA offerta ta’ ftehim simili mal-pajjiż terz ikkonċernat. Min-naħa tagħhom, l-Istati EFTA għandhom jimpenjaw ruħhom biex jikkonkludu ma’ pajjiżi terzi ftehimiet li jikkorrispondi ma’ dawk tal-Komunità.
                           
                        
                              (c)
                           
                           
                              Il-miżuri stabbiliti f'dan ir-Regolament m'għandhomx ikunu applikabbli għas-servizzi tal-ajru domestiċi f’ajruporti fit-territorju tal-Iżlanda.
                           
                        
                              (d)
                           
                           
                              Il-miżuri stabbiliti f'dan ir-Regolament m'għandhomx ikunu applikabbli għall-infrastruttra eżistenti tal-avjazzjoni ċivili fir-territorju ta’ Liechtenstein.”
                           
                        
            
                  2.
               
               
                  It-test tal-Appendiċi 8 għandu jitħassar.
               
            Artikolu 2
      It-testi għar-Regolament (KE) Nru 300/2008 fil-lingwa Iżlandiża u dik Norveġiża, li għandhom jiġu pubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-30 ta' Mejju 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*)
      
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Mejju 2009.
         
            
               F'isem il-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 162, 25.6.2009, p. 31.
      
         (2)  ĠU L 97, 9.4.2008, p. 72.
      
         (3)  ĠU L 355, 30.12.2002, p. 1.
      
         (*)  Huma indikati rekwiżiti kostituzzjonali.